half shops will open in shopping complex - Bihar Patna City General News
पटना में शॉपिंग कॉम्प्लेक्स में रोज खुलेंगी आधी दुकानें
Publish Date:Sat, 23 May 2020 01:32 AM (IST)
राजधानी में सोमवार से हथुआ मार्केट पटना मार्केट न्यू मार्केट चांदनी चौक के खुलने का रास्ता साफ हो गया है।
पटना। राजधानी में सोमवार से हथुआ मार्केट, पटना मार्केट, न्यू मार्केट, चांदनी चौक के खुलने का रास्ता साफ हो गया है। शॉपिग और मार्केटिग कांप्लेक्स की दुकानें खुलेंगी मगर एक दिन में आधी दुकानों को खोलने की ही अनुमति होगी। आधी दुकानें एक दिन के अंतराल पर खुलेंगी। रविवार को दुकानें बंद रखनी होंगी।
इसके लिए कॉम्प्लेक्स की दुकानों को दो श्रेणियों में बांटकर अलग-अलग रंगों में रंगना होगा। इसे सम-विषम मानकर दो श्रेणियों में बांटा जाएगा। एक श्रेणी की दुकान सोमवार, बुधवार और शुक्रवार को खुलेंगी। दूसरी श्रेणी की दुकानें मंगलवार, गुरुवार और शनिवार को खोली जाएंगी। कॉम्प्लेक्स के संचालकों को दुकानों को श्रेणी में बांटकर प्रस्ताव एसडीओ को देना होगा। संतुष्ट होने पर ही वे कांॅम्प्लेक्स की दुकानों को खोलने की अनुमति देंगे। सभी दुकानें और प्रतिष्ठान शाम छह बजे तक ही खुलेंगे।
ये दुकानें रोज खुलेंगी :
दवा व मेडिकल सामग्री
ई-कॉमर्स सेवा
फल-सब्जी मंडी
पशु चारा की दुकान
ऑटोमोबाइल वर्कशॉप, सर्विस सेंटर, गैराज
डेयरी व मिल्क बूथ
होम डिलीवरी सेवा रेस्टोरेंट व होटल से
कृषि कार्य से जुड़े प्रतिष्ठान
मीट व मछली की दुकानें
अन्य आपातकालीन सेवाएं
: सोमवार, बुधवार और शुक्रवार को खुलने वाली दुकानें:
- इलेक्ट्रिकल गुड्स, पंखा, कूलर, एयर कंडीशनर (विक्रय एवं मरम्मत) इलेक्ट्रॉनिक गुड्स, मोबाइल, कंप्यूटर, लैपटॉप, यूपीएस एवं बैट्री (विक्रय एवं मरम्मत)
- ऑटोमोबाइल, कार-बाइक शोरूम, टायर, ट्यूब, लुब्रिकेंट ( मोटर वाहन, बाइक, स्कूटर मरम्मत सहित)
- निर्माण सामग्री के भंडारण एवं बिक्री से संबंधित प्रतिष्ठान
- ऑटोमोबाइल स्पेयर पा‌र्ट्स की दुकानें
- हाई सिक्युरिटी नंबर प्लेट की दुकानें
- निजी कार्यालय अधिकतम 33 फीसद उपस्थिति के साथ
- शैक्षणिक संस्थानों के कार्यालय
: मंगलवार, गुरुवार और शनिवार को खुलने वाली दुकानें :
- कपड़े और रेडिमेड की दुकानें
- साइकिल बिक्री एवं मरम्मत की दुकानें
- निजी क्लीनिक
- बर्तन की दुकानें
- जूते-चप्पल की दुकानें
- ड्राई क्लीनर्स की दुकानें
-स्पो‌र्ट्स सामग्री
- फर्नीचर की दुकानें
- ज्वेलरी शॉप
- सैलून,ब्यूटी पार्लर व अन्य सभी दुकानें
# corona restrictions